Perlebiller

**Perlebiller** (Scydmaeninae) er en gruppe av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur. Det er funnet 26 arter i Norge.

## Utseende
Knøttsmå til små biller (0,5 - 3,5&nbsp;mm), som oftest forholdsvis slanke og blanke, nakne eller med oppstående hår. **Hodet** er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, trådformede eller svakt kølleformede, og består av 11 ledd. Palpene er ofte forholdsvis lange og kølleformede. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. **Dekkvingene** dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. **Beina** er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete. Bilde: http://www.zin.ru/Animalia/Coleoptera/images/eucowett.jpg

## Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

## Fossile arter
På grunn av sin beskjedne kroppsstørrelse blir disse billene lett bevart i rav. Det er derfor kjent relativt mange fossile arter i denne gruppen, og gruppens evolusjonære historie er bedre dokumentert enn de fleste andre biller.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **[[Staphylinoidea]]**
**** Familien kortvinger, Staphylinidae Latreille, 1802
***** Underfamilien **perlebiller, Scydmaeninae** Leach, 1815
****** Gruppe Cephenniitae Reitter, 1882
******* Stammen Cephenniini Reitter, 1882
******* Stammen Eutheiini Casey, 1897
******** Slekten ***[[Euthiconus]]*** Reitter, 1882
********* ***Euthiconus conicicollis*** (Fairmaire & Laboulbéne, 1855)
******** Slekten ***[[Eutheia]]*** Stephens, 1830
********* ***Eutheia plicata*** (Gyllenhal, 1813)
********* ***Eutheia linearis*** Mulsant, 1861
********* ***Eutheia scydmaenoides*** Stephens, 1830
******* Stammen Marcepaniini Jałoszyński, 2013
****** Gruppe †Hapsomelitae Poinar & Brown, 2004 (bare fossile arter)
****** Gruppe Mastigitae Fleming, 1821
******* Stammen †Baltostigini Jałoszyński & Brunke, 2018
******* Stammen Clidicini Casey, 1897
******* Stammen Leptochromini Jałoszyński & Brunke, 2018
******* Stammen Leptomastacini Casey, 1897
******* Stammen Mastigini Fleming, 1821
******* Stammen Papusini  Jałoszyński & Brunke, 2018
****** Gruppe Scydmaenitae Leach, 1815
******* Stammen Chevrolatiini Reitter, 1882
******* Stammen Glandulariini (=Cyrtoscydmini) Schaufuss, 1889
******** Slekten ***[[Nevraphes]]*** Thomson, 1859
********* ***Nevraphes elongatulus*** (Müller & Kunze, 1822)
********* ***Nevraphes angulatus*** (Müller & Kunze, 1822)
********* ***Nevraphes ruthenus*** Machulka, 1926
********* ***Nevraphes plicicollis*** Reiiter, 1879
********* ***Nevraphes coronatus*** J.Sahlberg, 1881
******** Slekten ***[[Scydmoraphes]]*** Reitter, 1891
********* ***Scydmoraphes helvolus*** (Schaum, 1844)
********* ***Scydmoraphes minutus*** (Chaudoir, 1845)
******** Slekten ***[[Stenichnus]]*** Thomson, 1859
********* ***Stenichnus scutellaris*** (Müller & Kunze, 1822)
********* ***Stenichnus godarti*** (Latreille, 1806)
********* ***Stenichnus collaris*** (Müller & Kunze, 1822)
********* ***Stenichnus bicolor*** (Denny, 1825)
******** Slekten ***[[Microscydmus]]*** Saulcy & Croissandeau, 1893
********* ***Microscydmus nanus*** (Schaum, 1844)
********* ***Microscydmus minimus*** (Chaudoir, 1845)
******** Slekten ***[[Euconnus]]*** Thomson, 1859
********* ***Euconnus claviger*** (Müller & Kunze, 1822)
********* ***Euconnus pragensis*** (Machulka, 1923)
********* ***Euconnus maklinii*** (Mannerheim, 1844)
********* ***Euconnus wetterhallii*** (Gyllenhal, 1813)
********* ***Euconnus hirticollis*** (Illiger, 1798)
********* ***Euconnus fimetarius*** (Chaudoir, 1845)
******* Stammen Leptoscydmini Casey, 1897
******* Stammen Plaumanniolini Costa Lima, 1962
******* Stammen Scydmaenini Leach, 1815
******** Slekten ***[[Scydmaenus]]*** Latreille, 1802
********* ***Scydmaenus tarsatus*** Müller & Kunze, 1822
********* ***Scydmaenus rufus*** Müller & Kunze, 1822
********* ***Scydmaenus hellwigii*** (Herbst, 1792)

## Referanser




## Kilder
* Scydmaenidae i Insectos de Argentina y el mundo (spansk, med bilde): http://axxon.com.ar/mus/glos/g-scydmaenidae.htm

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*